3. ΒΑΣΙΛΙΚΟΝ ΔΙΑΤΑΓΜΑ της 17/18 Φεβρ.1921 Περί τροποποιήσεως του Β.Δ/τος περί μεταναστεύσεως. ΄Αρθρ.1.-(Τροποποιείται το άρθρ.1 του Β.Δ/τος της 24/28 Σεπτ.1920, ανωτ. αριθ.2). ΄Αρθρ.2.-Μετανάστευσις γυναικών και ανηλίκων θηλέων υπερβάντων το 16ον έτος της ηλικίας των επιτρέπεται εφ’όσον συνοδεύονται υπό συζύγου, γονέως, ενηλίκου αδελφού, πρώτου θείου, υιού, γαμβρού επί θυγατρί, γαμβρού επ’ αδελφή ή ετέρου στενού συγγενούς, ή καλούνται υπό των αυτών προσώπων ή μνηστήρων διαμενόντων εν ω μεταβαίνουσι τόπω και αναλαμβανόντων την προστασίαν αυτών δια δηλώσεως συντασσομένης ενώπιον των οικείων τοπικών αρχών ένθα διαμένουσιν οι δηλούντες και επικυρουμένης υπό των οικείων Προξένων της Ελλάδος ή συντασσομένης απ’ ευθείας ενώπιον των προξενικών αρχών. Δύναται να επιτραπή μετανάστευσις ενηλίκου γυναικός και άνευ προηγουμένης δηλώσεως συγγενούς τινός, εάν συντρέχωσιν εξαιρετικοί όλως λόγοι, ων η εκτίμησις απόκειται εις την κρίσιν του Υπουργού των Εσωτερικών. 